Document ID: /roh_data/filtered/fineweb-2-filterrobots_roh.jsonl.gz/74083

La festa da Sontgilcrest vegn celebrada en las regiuns catolicas. En bleras vischnancas en il Grischun è la tradiziun da Sontgilcrest cun sias processiuns ida en emblidanza ils davos decennis. Mantegnì la festa han lieus sco Domat, Breil e Sumvitg.
Sumvitg – ils mats fan parada
Ina veglia tradiziun a Sumvitg è la parada da Sontgilcrest cun umens e giuvens en unifurma. Ina tradiziun ch'è sa mantegnida era en il 21avel tschientaner.
La saira avant la tradiziun èn il mats da Sumvitg sa preparads per la parada. Els fan pront la carabina e las bandieras per lura marschar tras il vitg.
Avant passa 50 onns è el stà capitani
Il capitani ha la pli impurtanta funcziun da l'entira cumpagnia da mats. El sto dar il cumonds cura ch'ils mats han per exempel da preschentar u auzar l'arma u la bandiera. L'onn 1971 e 1972 è Norbert Bass da Sumvitg vegnì elegì per quest post. Sco el di saja quai in'onur d'esser capitani.
Or da l'archiv